Karol Kelecsényi

Karol Kelecsényi (aj Károly Kelecsényi alebo Karol Kelečéni) – (* 16. september 1854,
Topoľčany, Rakúske cisárstvo, dnes Slovensko – † 1. február 1914, Tovarníky, Rakúsko-Uhorsko, dnes Slovensko) – bol menej známy úradník – právnik (notár), entomológ – lepidopterológ a koleopterológ, ktorý má význam hlavne ako autor niektorých opisov nových druhov prevažne z radu chrobákov (Coleoptera).

Biografia 
Károly Kelecsenyi bol maďarskej národnosti. Narodil sa roku 1854 v Topoľčanoch. Po skončení základného vzdelania študoval na gymnáziu v Nitre a Ostrihome. Neskôr pokračoval v štúdiu na dôstojníckej škole v Budapešti a potom na Budapeštianskej univerzite študoval právo. Po skončení štúdií pôsobil ako obvodný notár v Tovarníkoch. Zomrel 1914 v Tovarníkoch.

Entomologické aktivity 
Asi od roku 1876 sa zaoberal ornitológiou, ale neskôr sa venoval hlavne zberu, faunistike a štúdiu chrobákov a motýľov, ktoré zbieral prevažne vo svojom okolí (Topoľčany a Nitra), ale tiež na území celého Uhorska, ako aj na Balkáne (Bosna a Hercegovina). Svoje výsledky zberateľskej expedície z tohoto územia zhrnul v svojej práci: „Coleopterologische Reise nach Bosnien“, ktorá vyšla v roku 1900 v Rovartani lapok. Udržiaval priateľské styky s mnohými entomológmi a vymieňal zbierkový materiál s viacerými domácimi, nemeckými, anglickými i francúzskymi entomológmi. Je autorom viacerých článkov v odborných časopisoch. Jeho najvýznamnejšia práca je prehľad chrobákov a motýľov Nitrianskej župy, ku ktorej vydával postupne doplnky o ďalších, neskôr zistených druhoch. V roku 1905 bol za Rakúsko-Uhorsko uvedený v „Entomologen Adressbuch“ Wilhelma Junka v Berlíne.

Zdroje informácií o autorovi 
 Anonym: 1898, Nyitra vármegye. Budapest, p. 292. 
 Kolektiv: 1911 – 1935, Revai nagy Lexikona, Budapest, 11, p. 408.
 Derksen, W., Scheiding – Göllner, U., 1965: Index litteraturae entomologicae. Nemecký entomologický ústav Nemeckej akadémie vied, Eberswald bei Berlin. Serie II., Bd. II. Berlin (od roku 1864 do roku 1900), DDR, Kelecsényi, Károly: p. 459 – 460.  
 Kolektív: Encyklopédia Slovenska, III. zv. (K – M), Veda SAV Bratislava, Kelecsényi Karol: p. 59.
 Kolektiv: 1989, Kelečéni Karol. In: Slovenský biografický slovník, III.: (K – L), p. 60, Matica Slovenská, Martin.
 Skala, L.: 1989, Malý slovník biografií. II. (Kelecsenyi K., p. 70), Sborník ČSAZ č. 130, Praha. 
 Horn, W. et kol.: 1990, Collectiones entomologicae. Teil I. (A – K). (Kelecsenyi K., p. 199). DDR, Berlin.  
 Okali, I. et al.: 1996, Slovník slovenských zoológov a zoológov so vzťahmi k územiu Slovenska . p. 59.
 Koleška, Z.: 1998, KELECSENYI Karol (Károly): p. 125, In: Seznam biografií československých entomologů (entomologové nežijíci) – II. Dodatky, doplňky a opravy biografických hesel „Seznamu biografií čs. entomologů (entomologové nežijíci) I“ ve svazcích 1 – 15 z let 1979 – 1995, Klapalekiana, 34 (Suppl.): p. 1 – 238.  
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Kelecsenyi Karol = Karoly = Karl“.

Bibliografia 
 Kelecsényi, K.: 1885, Nyitramegyei lepkék. Rovartani Lapok, 2, p. 16.
 Kelecsényi, K.: 1885, Éjjeli lepkevadászat Nyitramegyében. Rovart. Lapok, 2, p. 71 – 74.
 Kelecsényi, K.: 1885, Három nyitramegyei lepkefaj. Rovart. Lapok, 2, p. 187 – 188.
 Kelecsényi, K.: 1885, Ujabb felfedezések Nyitramegye lepkefaunájából. Rovart. Lapok, 2, p. 249 – 250. 
 Kelecsényi, K.: 1887, Nova Aberratio von Zygaena Filipendulae L. Ent. Ztschr., 1, p. 21.                                    
 Kelecsényi, K.: 1891, D[eilephila] Vespertilio. Ent. Ztschr., 1, p. 21.                                       
 Kelecsényi, K.: 1891, Die Zucht und Erscheinung von Boarmia  Selenaria. H. B. Ent. Ztschr., 5, p. 45.                        
 Kelecsényi, K.: 1896, Nyitramegyei Nagy – Tapolcsány környékének bogár és lepké – faunája. [= Enumeratio coleopterorum et lepidopterorum in regione Nagy – Tapolcsanyensi Comitatus Nitriensis (in Hungaria) 8°, 23 pp. Nyitra, Huszar István Könyvnyomdája.    
 Kelecsényi, K.: 1900, Bogarászati utam Boszniába és Herczegovinába. Rovart. Lapok, 7, p. 62 – 64, 76 – 79: [= Coleopterologische Reise nach Bosnien].

Slovenskí prírodovedci
Slovenskí entomológovia
Maďarskí entomológovia
Lepidopterológovia
Koleopterológovia
Narodenia v 1854
Úmrtia v 1914
Osobnosti z Topoľčian